Üldkohtu presidendi 16. oktoobri 2013. aasta määrus – Hispaania vs. komisjon

(kohtuasi T-461/13 R)

„Ajutiste meetmete kohaldamine — Riigiabi — Otsus, millega tunnistatakse abi siseturuga kokkusobimatuks, määratakse selle tagasinõudmine ja tühistatakse tegemisel olevad maksed — Täitmise peatamise taotlus — Fumus boni iuris’e ja kiireloomulisuse puudumine”

1. Ajutiste meetmete kohaldamine — Täitmise peatamine — Ajutised meetmed — Kohaldamise tingimused — Fumus boni iuris — Kiireloomulisus — Tõsine ja korvamatu kahju — Kumulatiivne iseloom — Kõikide asjaomaste huvide kaalumine — Ajutisi meetmeid kohaldava kohtuniku kaalutlusõigus (ELTL artikli 256 lõige 1, ELTL artiklid 278 ja 279; Üldkohtu kodukord, artikli 104 lõige 2) (vt punktid 13–15)

2. Ajutiste meetmete kohaldamine — Täitmise peatamine — Kohaldamise tingimused — Fumus boni iuris — Põhimenetluses lahendatava hagi põhistamiseks esitatud väidete prima facie kontrollimine — Hagi komisjoni otsuse peale, millega tunnistatakse abi siseturuga kokkusobimatuks ja määratakse selle tagasinõudmine — Väide, et esinevad abi tagasinõudmist takistavad erakorralised asjaolud — Väide, mis näib esmapilgul olevat põhjendatud (ELTL artikkel 278; Üldkohtu kodukord, artikli 104 lõige 2) (vt punktid 17, 24 ja 25)

3. Ajutiste meetmete kohaldamine — Vastuvõetavuse tingimused — Taotlus — Vorminõuded — Fakti- ja õigusväited, mis esmapilgul õigustavad taotletava ajutise meetme kohaldamist (ELTL artiklid 278 ja 279; Üldkohtu kodukord, artikli 104 lõiked 2 ja 3) (vt punkt 20)

4. Ajutiste meetmete kohaldamine — Täitmise peatamine — Kohaldamise tingimused — Kiireloomulisus — Tõsine ja korvamatu kahju — Tõendamiskoormis — Komisjoni otsus, millega määratakse riigiabi tagasinõudmine — Tagasinõudmine, mis võib takistada riigil lasuvate kohustuste täitmist ja häirida avalikku korda liikmesriigis — Hõlmamine — Üksikasjalike dokumentaalsete tõenditega põhistatud konkreetsete ja täpsete väidete puudumine — Kiireloomulisuse puudumine (ELTL artikkel 278; Üldkohtu kodukord, artikli 104 lõige 2) (vt punktid 32, 34–39, 42 ja 49)

5. Ajutiste meetmete kohaldamine — Täitmise peatamine — Ajutised meetmed — Kohaldamise tingimused — Tõsine ja korvamatu kahju — Kahju, millele liikmesriik saab tugineda (ELTL artiklid 278 ja 279) (vt punkt 33)

6. Ajutiste meetmete kohaldamine — Täitmise peatamine — Kohaldamise tingimused — Kiireloomulisus — Komisjoni otsus, millega määratakse riigiabi tagasinõudmine — Otsus, mis on adresseeritud liikmesriigile, mitte abisaajale — Rakendatavate siseriiklike meetmetega arvestamine — Mittesiduvad meetmed — Fumus boni juris’e ja kiireloomulisuse puudumine (ELTL artikkel 278 ja ELTL artikli 288 neljas lõik; Üldkohtu kodukord, artikli 104 lõige 2) (vt punktid 43, 44 ja 50)

7. Ajutiste meetmete kohaldamine — Täitmise peatamine — Kohaldamise tingimused — Kiireloomulisus — Tõsine ja korvamatu kahju — Otsus, millega määratakse riigiabi tagasinõudmine — Asjaolu, et siseriikike rakendusmeetmete vastu on siseriiklikus kohtus võimalik kasutada õiguskaitsevahendeid — Liidu kohtu õigus võtta selliseid õiguskaitsevahendeid arvesse, kui ta teeb sisulise otsuse ajutiste meetmete kohaldamise taotluse kohta — Korvamatu laadi puudumine (ELTL artikkel 278; Üldkohtu kodukord, artikli 104 lõige 2) (vt punktid 45–48)

Ese

Nõue peatada komisjoni 19. juuni 2013. aasta otsuse C(2013) 3204 final riigiabi SA.28599 (C 23/2010) (ex NN 36/010, ex CP 163/2009) kohta, mida Hispaania Kuningriik andis maapealse digitaaltelevisiooni kasutuselevõtuks äärealadel ning väheasustatud piirkondades (välja arvatud Castilla-la-Mancha), täitmine.

Resolutsioon

1. Jätta ajutiste meetmete kohaldamise taotlus rahuldamata.